Πέτρα (Λαζική)

Η Πέτρα (γεωργιανά: პეტრა) ήταν αρχαία πόλη της Γεωργίας , στο αρχαίο Βασίλειο της Λαζικής. Σήμερα τα ερείπια πολλών κτιρίων και τα τείχη της πόλης βρίσκονται στην Ατζαρία, στο δήμο Κομπουλέτι, στο χωριό Τσιχιστζίρι. Η περιοχή της Πέτρας κατοικείται ήδη από τη Λίθινη εποχή, συνέχισε να κατοικείται και μετά την Ρωμαϊκή κατάκτηση, κατά τη διάρκεια της Βυζαντινής Αυτοκρατορίας ήταν φρούριο που ονομαζόταν "Πέτρα". Οι αρχαιολογικές ανασκαφές έφεραν στην επιφάνεια μια νεκρόπολη και οικιστικά λείψανα από τον 2ο-3ο Αιώνα. Η πόλη οχυρώθηκε με τείχη τον 6ο αιώνα από τον βυζαντινό αυτοκράτορα Ιουστινιανό. Η ευνοϊκή στρατηγική θέση της Πέτρας οδήγησε στην ταχεία οικονομική ανάπτυξη της πόλης. Η Πέτρα αργότερα έγινε και το κέντρο της Ορθόδοξης επισκοπής Λαζικής. Κατά τις ανασκαφές ήρθαν στο φως ερείπια βασιλικής του 6ου-7ου αιώνα. Η Πέτρα έλεγχε το ανατολικό τμήμα της Μαύρης θάλασσας και ήταν έδρα στόλου της Βυζαντινής Αυτοκρατορίας . Το Βυζάντιο και η Περσική Αυτοκρατορία είχε πάντα μεγάλο ενδιαφέρον για την πόλη, η πολιτική και οικονομική επέκταση τους στην περιοχή αυτή εξαρτάται σε μεγάλο μέρος από τον έλεγχο της Πέτρας. Αυτός ήταν και ο λόγος για τους πολέμους μεταξύ της Βυζαντινής Αυτοκρατορίας και της Περσίας τον 6ο αιώνα. Το μεσαιωνικό γεωργιανό όνομα της πόλης ήταν "Kadschetis Ziche". Ακόμα και κατά τον 19ο αιώνα, η Πέτρα ήταν ένας σημαντικός τόπος για το εμπόριο. Πηγές D. Muschelischwili: Georgische Sowjetenzyklopädie, Band 8, Tiflis 1984, S. 42. Εξωτερικοί σύνδεσμοι Πολυμέσα σχετικά με το θέμα Πέτρα (Λαζική) στο Wikimedia Commons